Document ID: /roh_data/filtered/fineweb-2-filterrobots_roh.jsonl.gz/55818

Oriundamain avevan las Viafiers federalas puspè vulì laschar passar ils trens a partir da mesemna la damaun. Ma mesiras da segirezza hajan sfurzà els da puspè interrumper il manaschi. Sut ils binaris saja s'averta ina nova rusna.
Ina interpresa privata haja chavà radund 10 meters sut ils binaris ina fora per pudair metter bischens. Lavurers sajan uss vidlonder da serrar la rusna e reparar ils binaris.
Sin il traject pertutgà curseschan per il mument bus da remplazzament. Il traject da Genevra a Losanna è la lingia centrala che collia l'ost ed il vest.